Планината Броукбек
„Планината Броукбек“ () е американски филм от края на 2005. Филмът е носител на няколко престижни награди, сред които „Златен лъв“, „Златен глобус“, 3 „Оскара“ и 4 „БАФТА“. На 78-те поредни Оскари филмът е с най-много номинации — 8. Печели в категориите за най-добра режисура, адаптиран сценарий и музика. Макар че се счита за фаворит да спечели и за най-добър филм, тази статуетка е спечелена от „Сблъсъци“ („Crash“). Режисьор на филма е Анг Лий, а главните роли се изпълняват от Хийт Леджър, Джейк Джилънхол, Ан Хатауей и Мишел Уилямс. Сценарият на филма е написан от Даяна Осана и носителя на награда „Пулицър“ Лари Макмъртри, и е базиран върху едноименния разказ на американската писателка, носител на награда „Пулицър“, Ани Пру.

Сюжет 
Енис Дел Мар и Джак Туист, двама млади фермери, се срещат случайно една сутрин в малкото градче Сигнал, Уайоминг. Докато пасат заедно овцете високо в планината Броукбек, те се сприятеляват, но много скоро разбират, че чувствата, които изпитват един към друг, са повече от приятелски и отношенията им стават интимни.

Обществото през 60-те години, когато започва действието на филма, изисква от тях да имат семейства и да отгледат деца, като строго заклеймява сексуалните отношения между индивиди от един и същи пол. Енис се жени за Алма и остава да живее в Уайоминг, а Джак се жени за Лорийн и се премества в Тексас. Въпреки че любовта им е невъзможна, те продължават да се срещат тайно в продължение на почти 20 години под претекста, че отиват за риба.

Филмът е направен под мотото „Любовта е природна сила“ (Love is a force of nature).

В ролите

Награди и номинации

Източници

Външни препратки 
 „Планината Броукбек“ Официален сайт
 
 
 „Планината Броукбек“ в Rotten Tomatoes
 Reviews of Brokeback Mountain at Metacritic.com 
 "The Ultimate Brokeback Guide" at DaveCullen.com
 All news related to Brokeback Mountain .

Филми на Анг Лий
Филми от 2005 година
Американски драми
ЛГБТ филми
Филми, носители на „Оскар“ за най-добра режисура
Филми, носители на „Оскар“ за най-добър адаптиран сценарий
Носители на „Оскар“ за най-добра музика
Носители на награда BAFTA (филми)
Носители на Златен глобус за най-добър филм - драма
Филми носители на Златен глобус за най-добра режисура
Филми носители на Златен лъв